runetrust/blame-folketinget-dk huggingface dataset:
Poul Erik Christensen (RV), 2006-11-23:
I finanslovforhandlingernes sene nattetimer var det ikke champagnepropperne, der sprang i år.
Der var det kun et lille sodavandsbøvs i form af en minimal afgiftsnedsættelse for at glæde den forligsvillige samarbejdspartner, Dansk Folkeparti.
Den samfundsmæssige effekt af afgiftsnedsættelsen er den absolut dårligste af alle afgiftsnedsættelser, og den giver derfor en minimal positiv effekt af lovforslaget i forhold til brugen af de mange millioner kroner, forslaget koster.
Det er uden for al tvivl, at både pris og tilgængelighed af sodavand før denne nedsættelse ikke har været en hindring for et alt for højt forbrug, specielt hos børn.
Havde der i lovforslaget været beregninger, der viste, hvilke sundhedsmæssige konsekvenser forslaget har, ville det være åbenbart for enhver, at det er den helt forkerte retning at gå i, hvis målet er sundhed.
At tro at nedsættelsen vil sænke omfanget af grænsehandelen er ikke kun naivt, men blåøjet.
Anledningen til grænsehandelen i Nordtyskland er ikke kun prisen på indholdet, men tysk kreativitet, der lovliggør, at der kan eksporteres sodavand til Danmark uden nogen form for emballageafgift.
Lovforslaget er en videreførelse af arbejdet på at gøre SKAT til en servicevirksomhed.
Forslaget moderniserer reglerne.
Efter de nugældende regler må en virksomhed, en borger eller en dødsboafslutning, der ønsker syn og skøn afholdt, vente, til sagen er påklaget Landsskatteretten med store forsinkelser af en afgørelse til følge.
Således sikres det, at der træffes en reel afgørelse på et tidligt tidspunkt, og det kan bidrage til, at borgerne ikke afskæres fra at anmode om syn og skøn af økonomiske grunde.
Samtidig vil der, hvad der er ganske rimeligt, kunne ydes omkostningsgodtgørelse for sagsbehandlingen.
Det Radikale Venstre er positiv over for lovforslaget.
Kristian Jensen (V), 2006-11-23:
Jeg har prøvet at undersøge spørgsmålet baseret på tal fra WHO, Verdenssundhedsorganisationen, der i 2004 lavede en undersøgelse af børns forbrug af læskedrikke.
Danmark ligger næstlavest.
De tilsvarende tal for Sverige er henholdsvis 7 pct. og 14 pct. og for Tyskland 27 pct. og 32 pct., og det er vigtigt at holde fast i, at ingen af de to lande, der altså ligger klart højere end Danmark, har nogen læskedrikafgift.
Der kan altså ikke føres noget bevis for en sammenhæng mellem læskedrikafgift og unges forbrug af læskedrikke ud fra WHO's tal.
Pernille Rosenkrantz-Theil (EL), 2006-11-23:
Jeg skal meddele, at Enhedslisten ligesom Socialdemokraterne ikke kan støtte dette forslag.
I 2002 var vi modstandere af, at man udvidede kredsen, vi var også modstandere af, at man satte grænsen op fra 25 pct. til 50. pct., og vi mener, at man her åbner en ladeport for udskydelse af skat, som vi ikke er enige i skal åbnes.
Derfor kan det heller ikke undre nogen, at vi ikke bryder os om ideen om at sætte grænsen yderligere op til 75 pct.
John Dyrby (S), 2006-11-23:
Det er bare underligt, at de effekter så ikke er skrevet ind i lovforslaget.
Det er måske, fordi man ikke helt tror på dem alligevel.
Men jeg må bare konstatere, at Det Konservative Folkeparti har den indstilling, at forældre er ansvarlige – selvfølgelig vil vi vores unger det bedste – men det gælder bare ikke, hvis der står fem kasser sodavand i kælderen.
Så sættes det helt ud af kraft.
Virker det ærlig talt ikke lidt bagvendt, specielt når vi har nogle eksperter, der er bange for, at det netop får den her effekt med overvægt og fedme blandt børn?
Burde vi i M022S14881543tojo.fm Page 1528 Wednesday, February 7, 2007 12:44 PM
Kim Andersen (V), 2006-11-23:
Venstre hilser dette forslag meget velkommen, for det har til hensigt at forbedre erhvervslivets muligheder her i landet.
Forslaget fra skatteministeren er en del af finanslovaftalen for 2007 mellem Venstre, Det Konservative Folkeparti og Dansk Folkeparti og er udtryk for et ønske om at gøre det lettere at foretage et generationsskifte i virksomheder, i familieejede danske virksomheder, sælge dem videre til familiemedlemmer eller nære medarbejdere og dermed undgå en konkurrence fra store kapitalfonde.
Vi ved, at det ofte er forbundet med vanskeligheder, når der skal generationsskiftes i erhvervslivet, og når små og mellemstore virksomheder skal skifte ejere.
De nuværende regler i aktieavancebeskatningsloven giver mulighed for at overtage aktierne i en virksomhed ved succession, altså at køber indtræder i den sælgendes skattemæssige stilling.
Successionen indebærer, at der ikke sker beskatning i forbindelse med overdragelsen, men at køber overtager de skattemæssige forpligtelser i selskabet, som den tidligere ejer havde.
Dermed er der stor risiko for, at virksomheden drænes for midler i forbindelse med et sådant generationsskifte.
Forslaget har til hensigt at reducere likviditetsbelastningen for virksomheder, som har en betydelig kapital bundet i bygninger og maskiner, igangværende arbejder osv., i forbindelse med at den overdrages til slægtninge eller medarbejdere.
Derfor støtter vi meget, at den såkaldte pengetanksregel ændres, så der kan ske generationsskifte ved skattemæssig succession, når andelen af finansielle aktiver eller indtægter i virksomheden udgør op til 75 pct.
Procentsatsen er ifølge de nuværende regler
kun 50 pct.
Vi er ikke et øjeblik i tvivl om, at forøgelsen vil forbedre mulighederne for, at velkonsoliderede familieejede danske erhvervsvirksomheder kan begå sig bedre i konkurrencen med de store kapitalfonde, og vi ser gerne denne intention fremmet, fordi vi ønsker at fremme små og mellemstore danske virksomheder.
Klaus Hækkerup (S), 2006-11-23:
Reglerne om skattemæssig succession blev sidst ændret i 2002.
Dengang blev kredsen af successionsberettigede udvidet til også at omfatte ledende medarbejdere, ligesom grænsen blev forhøjet fra 25 til 50 pct., som den forrige ordfører sagde.
Det vil sige, at der i dag ikke er skattemæssig succession, hvis over 50 pct. af et selskabs indtægter eller aktiver vedrører pengeanbringelse uden for fast ejendom.
I 2002 stemte Socialdemokratiet imod ændringen.
Begrundelsen var dengang, at den udskudte skat kommer sælger til gode, fordi køber simpelt hen betaler en højere pris, når der følger et skattefradrag med.
Der er heller ikke kommet nye oplysninger frem.
Det foreliggende forslag hæver grænsen fra 50 pct. til 75 pct.
Jeg lagde mærke til, at Venstres ordfører mente, at det vil dræne virksomhederne for kapital, hvis man skal betale aktieselskabsskat, også selv om op til 75 pct. af virksomhedens aktiver er placeret i fast ejendom eller værdipapirer, men det har jeg nu svært ved at forestille mig.
Jeg har svært ved at forestille mig et konkret eksempel, hvor aktiernes værdi er steget så voldsomt og aktiebeskatningen vil være så voldsom, at man ikke har råd til at betaM022S14881543tojo.fm Page 1522 Wednesday, February 7, 2007
12:44 PM
le den, når 50 pct. er placeret som kapitalanbringelser.
Med den begrundelse vil vi sige nej til den forhøjelse, der er foreslået her, og vi vil stemme imod, når lovforslaget kommer til tredje behandling.
Vi har selvfølgelig en række spørgsmål til ministeren i forbindelse med lovforslaget, primært til, om der overhovedet er behov for ændringen.
Hvor mange er blevet afvist?
Hvor mange er blevet afskåret fra muligheden for at lave skattemæssig succession?
Hvor mange af dem, der er blevet afskåret fra det, ville have kunnet få det, hvis grænsen var de foreslåede 75 pct.?
Er der konkrete eksempler på, at virksomhederne ville være blevet tømt for likviditet, som Venstres ordfører siger?
Alt det vil vi vende tilbage til under udvalgsbehandlingen.
Mikkel Dencker (DF), 2006-11-23:
Som en tidligere ordfører allerede har været inde på, udmønter dette lovforslag en del af finanslovaftalen mellem Dansk Folkeparti og regeringen, og derfor skal jeg selvfølgelig sige, at Dansk Folkeparti som aftalepart naturligvis støtter lovforslaget.
Som en tidligere ordfører har været inde på, er det jo en god lempelse af reglerne for generationsskifte.
Muligheden for, at familieejede virksomheder kan overgå til en ny ejer inden for familien eller til en nærtstående medarbejder, forbedres, så kredsen af virksomheder, der kan udnytte reglerne for skattemæssig succession, udvides, og vi synes, det er en rigtig god idé at give erhvervslivet denne lettelse.
Det, at reglerne er, som de er i dag, hvor grænsen går ved 50 pct., har udelukket en stor del af de virksomheder, som har ønsket at benytte reglerne, fra at gøre det.
Derfor ser vi det som et meget erhvervsvenligt tiltag, og det er selvfølgelig noget, som stemmer godt overens med Dansk Folkepartis erhvervspolitik.
Vi synes, det er rigtig godt, at familiedrevne virksomheder kan få lov til at fortsætte som familiedrevne, og at ejerne ved et generationsskifte ikke tvinges til at sælge til personer uden for familien og den nære medarbejderkreds på grund af likviditetsmæssige problemer.
Charlotte Dyremose (KF), 2006-11-23:
Sagen er jo, at Danmark og især vores rigtig gode velfærdssamfund er afhængigt af, at der er nogle til at finansiere det.
Derfor er det vigtigt, at vi har et godt erhvervsklima, og derfor er det også vigtigt, at de finanslove, vi vedtager, lægger op til at sikre et godt erhvervsklima, som den tidligere ordfører var inde på.
Lovforslaget her er som sagt en del af finansloven, og fra konservativ side støtter vi det fuldt og helt.
Det giver flere virksomheder mulighed for at gennemføre et generationsskifte, uden at der tabes likviditet, altså uden at pengene stormer ud af virksomheden i forbindelse med et generationsskifte.
I modsætning til den socialdemokratiske ordfører, der absolut ikke kan forestille sig, at det nogen sinde vil være sådan, at virksomheder har brug for at opspare kapital, kan vi fra konservativ side sagtens forestille os, at man f.eks. har brug for at opspare noget kapital for at foretage nogle fremtidige investeringer.
Her ville det da være utrolig uheldigt, hvis det, at man står over for et generationsskifte, betyder, at man ikke længere har penge til de investeringer, der skal fortsætte virksomheden, der måske skal være med til at udbygge virksomheden eller skal være med til at opretholde produktionsapparatet i form af fornyelse med nye maskiner og andet dyrt materiel.
Der er naturligvis masser af virksomheder, der har brug for at opbygge en kapital, og fra konservativ side synes vi, det er vigtigt, at de virksomheder kan gå videre til familiemedlemmer eller nære medarbejdere.
Vi er glade for, at der nu bliver mulighed for, at flere virksomheder kan gøre det, for generationsskiftemulighederne skal være gode for virksomhederne.
Er de gode, kan virksomhederne være veldrevne, er virksomhederne veldrevne, er de med til at bidrage til en god og stabil samfundsøkonomi, og har vi en god og stabil samfundsøkonomi, har vi også mulighed for at sikre fremtidens velfærd.
I Det Konservative Folkeparti støtter vi forslaget.
M022S14881543tojo.fm Page 1523 Wednesday, February 7, 2007 12:44 PM
Poul Erik Christensen (RV), 2006-11-23:
For Det Radikale Venstre er det vigtigt at sikre, at de mange gode virksomheder, Danmark har, har mulighed for et godt generationsskifte, der ikke vil hæmme virksomhedernes udviklingsmuligheder i en årrække eller i værste fald medføre, at de bliver likvideret, fordi det er det økonomisk mest attraktive for ejeren.
Hidtil er loven om succession blevet fortolket forskelligt i de tidligere skatteregioner.
Man kunne få det indtryk, at der i forvaltningerne var medarbejdere, som af andre end forvaltningsmæssige årsager ikke ønskede en positiv sagsbehandling, men sandheden er jo, at det netop er de velkonsoliderede virksomheder, der har haft skattemæssige problemer i forbindelse med et generationsskifte – problemer, som skatteministeren med dette lovforslag ønsker at løse.
Med lovforslaget forbedres virksomhedsejernes mulighed for, at virksomheden kan overdrages til familiemedlemmer eller nære medarbejdere i stedet for enten at måtte likvidere eller blive overdraget til en kapitalfond.
Danmark består af en smuk skov af små og mellemstore virksomheder, og det er efter mange opgørelser klarlagt, at det er disse virksomheder, der skaber Danmarks vækst og dermed bidrager til vores velfærd.
Danmark har fortsat brug for de arbejdspladser, der er placeret i små og mellemstore virksomheder, og det er min helt klare opfattelse, at forslaget vil være med til udvikling af nye arbejdspladser netop her.
Set i forhold til de store positive effekter af forslaget er det statslige renteprovenutab minimalt.
Jeg synes også, det bør bemærkes, at der ikke er tale om en statslig gave, som giver mulighed for at score store ubeskattede formuer.
Forslaget medfører blot en udskydelse af skattebetalingen.
Det Radikale Venstre kan varmt støtte forslaget.
Charlotte Dyremose (KF), 2006-11-23:
Nej, det er hr. John Dyrby, der er medlem af et parti, der netop har fremlagt et børnepolitisk udspil, hvor man i den grad har vist mistillid til forældrene, og hvor man i den grad ikke stoler på, at forældre er voksne mennesker, der selv kan tage ansvar.
I Det Konservative Folkeparti mener vi faktisk, at forældre både har mulighed for og også skal have mulighed for at tage ansvar.
Jeg siger bare til hr. John Dyrby, når han nu er så bekymret for, at f.eks. rige mennesker ikke selv kan sørge for mad til deres børn, hvilket også indgår i Socialdemokraternes børnepolitiske udspil, at hvis de her mennesker vitterlig er så uansvarlige, som Socialdemokraterne tror, så tror jeg ikke, de bliver mere ansvarlige af, at der står fem kasser sodavand nede i kælderen, som lille Per kan bede om.
Så jeg appellerede udelukkende til mennesker, der har så lidt tillid til forældre.
Der er selvfølgelig nogle forældre, der ikke har rygrad; det er der jo blandt alle grupper i samfundet, klart.
Der tror jeg da ikke, det hjælper meget, at der står fem kasser i kælderen.
Men i bund og grund stoler vi Konservative på, at forældre er ansvarlige mennesker, og vi mener også, at de har et personligt ansvar for deres børns sundhedstilstand.
Kristian Jensen (V), 2006-11-23:
Jeg skal starte med at takke for den brede opbakning i Folketingssalen til lovforslaget.
Forslaget er jo, som det er nævnt, udtryk for et ønske om at fremme muligheden for, at primært familiedrevne virksomheder kan overleve.
Vi har kunnet se, at familiedrevne virksomheder, som har haft behov for at spare penge op til fremtidige investeringer eller andet, er blevet ramt af pengetanksreglen, der gør, at hvis man har en for stor del af sin egenkapital stående i likvide midler, har man ingen skattemæssig mulighed for at overdrage til næste generation.
Jeg er glad for, at der er opbakning til forslaget, for jeg tror, det er vigtigt, at vi har et blandet billede af det danske erhvervsliv.
Vi skal have både de små, de mellemstore og de helt store virksomheder, fordi den blanding, det miks giver os den største styrke – en styrke, der skal til for at være klar til at møde de udfordringer og forandringer, tiden giver os i en globaliseret verden.
Det er baggrunden for forslaget.
Baggrunden for forslaget er ikke, at der skal åbnes et skattehul.
Det blev ligesom antydet, at Det Radikale Venstre vil undersøge det, og jeg vil gerne sige, at den undersøgelse stiller jeg mig gerne i spidsen for.
Det har nemlig absolut ikke været intentionen, og jeg kan heller ikke forestille mig, at det vil blive tilfældet.
Men det får vi afdækket under udvalgsarbejdet, og jeg ser frem til en bred støtte til forslaget.
M022S14881543tojo.fm Page 1524
Wednesday, February 7, 2007 12:44 PM
Afstemning
Kim Andersen (V), 2006-11-23:
Også dette lovforslag er et udslag af finanslovaftalen mellem regeringspartierne og Dansk Folkeparti.
Som formanden lige annoncerede, vedrører det en nedsættelse af afgiften på mineralvand og emballage til kildevandsflasker, og Venstre kan støtte forslaget.
Vi synes også, det er rigtigt, at der nu bliver påbegyndt en nedbringelse af afgiften på sodavand, for det vil være med til at vende udviklingen i grænsehandelen yderligere.
Den er for så vidt vendt, samlet set er der plus på Danmarks grænsehandelsregnskab i dag, men vi ved, at der er nogle enkeltprodukter, som stadig tiltrækker danskerne, og der er ingen tvivl om, at lige netop sodavand er noget af det, som får mange danskere til at beslutte sig for at tage en tur ned over grænsen og købe ind.
Her er det især de billige tyske dåsesodavand, der er interessante.
Denne afgiftslettelse vil være med til at få netop denne grænsehandel hjem igen til danske butikker.
Det har vi selvfølgelig en selvstændig interesse i, ligesom vi har en interesse i en yderligere reduktion af den mængde sodavand, som kommer ind over grænserne på illegal vis.
At de danske sodavand bliver billigere, vil nemlig også medføre dette, og i Venstre hilser vi derfor forslaget meget velkommen.
Det synes jeg er en relevant bekymring at gøre sig, og det er naturligvis nogle overvejelser, der skal tages med i betragtning, når man fremsætter et forslag som dette.
Vi er af den overbevisning, og undersøgelser understøtter os heri, at forbruget af sodavand ikke har nævneværdigt med prisen at gøre.
Det, der derimod har med prisen at gøre, er, hvor sodavandsindkøbet foretages.
Det er på den måde, at grænsehandelen med mineralvand bliver relevant.
På den anden side betyder det også, at når man køber ind syd for grænsen af den slags varer her, købes der stort ind, og tit købes der meget stort ind, i modsætning til hvis man handler herhjemme i Brugsen eller i Aldi.
Vi tror, at det forhold, at man køber grænsehandelssodavand hjem og der står 3 eller 5 kasser i garagen, i virkeligheden er med til at skabe et merforbrug og dermed en større risiko for fedme blandt børn og unge, end hvis man køber 6 eller 12 eller 24 en gang imellem, når man synes, at man har brug for sodavand i hjemmet, og man så holder lidt bedre hus med det.
Derfor er sundhedsrisikoen, der fra nogle har været fremført i forbindelse med det her forslag, ikke relevant.
Vi mener tværtimod, at det kan føre til et mere bevidst og mådeholdent forbrug af sodavand.
John Dyrby (S), 2006-11-23:
Når vi har et lovforslag som det her, synes jeg, man skal starte med det positive.
Det er ganske rigtigt, som Venstres ordfører sagde, at kildevandsproblematikken og emballageafgiften på kildevand i virkeligheden er ganske fornuftig at få med ind i den her sammenhæng.
Jeg synes godt, man kan argumentere for, at sodavandsafgiften som sådan og panten på kildevandsemballage i virkeligheden ikke har så meget med hinanden at gøre, og at man derfor kunne adskille de to ting i to separate lovforslag.
Det vil jeg gerne opfordre til sker, for den del af M022S14881543tojo.fm Page 1525
Wednesday, February 7, 2007 12:44 PM
det kan vi sådan set godt være med til, altså den del, der handler om emballageafgiften på kildevandsemballager.
Vi konstaterer jo, at flere eksperter har sagt, at det er et problem, at afgiften på sodavand sættes ned.
For der er et sundhedsmæssigt problem, specielt i relation til overvægt og ligefrem fedme blandt børn.
Det er et problem, som vi tager meget, meget alvorligt, og det bør man naturligvis også gøre.
Vi konstaterer, at det er sagt, at de 80 mio. kr., man bruger netto på den her afgiftsnedsættelse, vil føre til større problemer blandt børn og unge, og det kan vi ikke støtte eller være med til.
Hvis man oven i købet også har den lidt naive opfattelse, undskyld jeg siger det, at den her nedsættelse giver anledning til, at svindlen med sodavand bliver mindre, så tror jeg, at man tager fejl og bliver grundigt skuffet.
Det er nemlig ikke den del af prisen på sodavand, der har givet anledning til sorte sodavand, som de kaldes i Danmark, endda, ser det ud til, i betydelige mængder.
Vi kan ikke gå ind for den del af lovforslaget, der vedrører nedsættelse af sodavandsafgiften, men vi kan godt gå ind for den del, der hedder emballageafgift på kildevandsflasker.
Jeg skal opfordre til, at ministeren adskiller de to ting.
Mikkel Dencker (DF), 2006-11-23:
I Dansk Folkeparti har vi igennem mange år haft fokus på grænsehandelsproblematikken.
Derfor er vi glade for, at vores gode samarbejde med regeringen igennem de sidste 5 år har medført, at der har kunnet tages flere initiativer til bekæmpelse af grænsehandelen.
Jeg kan nævne nedsættelse af afgiften på spiritus, nedsættelse af afgiften på øl og nu også sodavand.
Vi har nedsat emballageafgiften for år tilbage, og tobaksafgiften er harmoniseret, så prisniveauet nogenlunde følger det tyske niveau.
Faktisk er grænsehandelen med tobak ved den dansk-tyske grænse helt elimineret.
Det har givet nogle gode resultater, og vi håber på, at det også kan følges op med denne lempelse af sodavandsafgiften.
De erfaringer, vi har fra de tidligere gange, vi har lempet afgifterne på de grænsehandelsfølsomme varer, har været ret gode.
Rent faktuelt sænker vi her afgiften på sodavand med 30 øre pr. liter, og det slår så igennem med 15 øre på en halv liter sodavand.
Jeg tror faktisk ikke, at det, når lille Per bliver tørstig, gør, at han vælger en flaske sodavand, der koster 12 kr. i stedet for 12,25 kr. frem for et glas vand fra vandhanen.
Ligesom hr. Kim Andersen fra Venstre tror jeg tværtimod, at denne sænkelse af mineralvandsafgiften fører til et lavere sodavandsforbrug, og det skyldes netop, at den store grænsehandel med sodavand gør, at folk måske har 10, 20 eller 30 kasser sodavand stående ad gangen.
Når der er så store mængder til rådighed inden for en lille rækkevidde, hælder folk meget mere sodavand i sig, end de ville gøre, hvis de skulle hen i det lokale supermarked eller den lokale kiosk og købe en flaske eller to ad gangen.
Så jeg tror faktisk, at det vil gå den stik modsatte vej.
Det vil have den logiske konsekvens, at i og med kildevandsflasker bliver omfattet af pantordningen og derfor bliver indsamlet, vil der ikke fremover ligge særlig mange kildevandsflasker og flyde i naturen eller på gaderne.
Derfor kan man godt sænke emballageafgiften, netop fordi der så er mindre miljøbelastning fra de her kildevandsflasker.
Med stor tilfredshed har vi fået gennemført det her i forbindelse med finansloven for næste år, så jeg skal sige, at Dansk Folkeparti stemmer for lovforslaget.
John Dyrby (S), 2006-11-23:
Jeg skal spørge Dansk Folkepartis ordfører, der er meget, meget glad for den her sænkning af sodavandsafgiften, om det ikke giver grund til overvejelse, at de 80 mio. kr., man smider ud på det her, i virkeligheden kunne have været væsentlig bedre anvendt til bekæmpelse af overvægt blandt børn på en anden måde, nemlig meget mere direkte til f.eks. julemærkehjemmene og lignende, hvor vi fik en væsentlig større effekt ud af det, og hvor vi for alvor kunne gå ind M022S14881543tojo.fm Page 1526
Wednesday, February 7, 2007 12:44 PM og støtte op bag de initiativer, vi har taget i andre sammenhænge, til bekæmpelse af overvægt blandt børn.
Mikkel Dencker (DF), 2006-11-23:
Jeg er ikke i tvivl om, at hr. Dyrby kunne finde masser af måder at bruge 80 mio. kr. på.
Det er han afskåret fra, i og med at hans parti vælger at lade være med at være med i finanslovaftalerne, i hvert fald på det her område.
Som jeg sagde i mit indlæg lige før: Jeg tror faktisk, at det her forslag vil føre til mindre forbrug af sodavand, for jeg tror ikke, at det, at en halv liter sodavand falder fra 12,25 kr. til 12 kr., gør, at folk drikker væsentlig flere af dem.
Hr. Dyrby skulle måske tværtimod gå ind for en forhøjelse af afgiften, for der findes jo allerede discountsodavand, som koster 3 kr. for en halv liter.
Hvis prisen virkelig afgjorde det, hver gang folk skulle købe sodavand, købte de jo mange, mange flere af de her discountsodavand til 3 kr. for en halv liter, og så ville vi have et enormt højt sodavandsforbrug herhjemme, hvilket jo ikke er tilfældet.